499.38 REGOLAMENTI DWAR ID-DRITTIJIET GĦALL-IRMIĠĠ U GĦALL-ANKRAĠĠ L-AVVIŻ LEGALI 174 tal-2005, kif emendat bl-Avviż Legali 425 tal-2007; bl-Att XV tal-2009; u bl-Avviż Legali 228 tal-2010. L-AVVIŻ LEGALI 174 tal-2005, kif emendat bl-Avviż Legali 425 tal-2007; bl-Att XV tal-2009; u bl-Avviż Legali 228 tal-2010. 1. It-titolu ta’ dawn ir-regolamenti hu Regolamenti dwar id-Drittijiet għall-Irmiġġ u għall-Ankraġġ. Tifsir. Emendat: XV.2009.49; A.L.228 tal-2010. Kap. 499. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar l-Awtorità għat-Trasport f’Malta; " l-Awtorità " tfisser l-Awtorità għat-Trasport f’Malta kif imwaqqfa fl-Att; "bastiment " tfisser kull għamla ta’ bastiment użat għat-tbaħħir, kemm jekk ibaħħar bis-saħħa tiegħu nnifsu kemm jekk le, u tinkludi ċattri, pjattaformi taż-żejt, pontuni, strutturi li jżommu fil-wiċċ, ajruplani tal-baħar, u kull xorta ta’ opratal-baħar oħra u bastimenti simili; "ibħra interni " għandha l-istess tifsira bħal dik mogħtija lilha fl-Att; "ibħra territorjali " għandha l-istess tifsira bħal dik mogħtija lilha fl-Att; "irmiġġ " għandu l-istess tifsira bħal dak mogħti lil "moll" fir-Regolamenti dwar il-Portijiet; " operazzjoni " tfisser kull raġuni tal-wasla ta’ bastiment f’irmiġġ jew ankrat f’żona ta’ ankraġġ, u tinkludi t-tqandil tal-merkanzija it-tlugħu nżul ta’ passiġġieri, bunkering, tagħbija ta’ provvisti, fornimenti, tiswija u tibdil ta’ l-ekwipaġġ; "port" għandha l-istess tifsira bħal dik mogħtija lilha fl-Att; " it-tul kollu ta’ bastiment (LOA) " tfisser id-distanza mill-quddiem nett ta’ l-istruttura permanenti fissa li tiġi l-aktar fuq quddiem sal-wara nett ta’ l-istruttura permanenti fissa li tiġi l-aktar lura; "żoni ta’ ankraġġ " tfisser dawk iż-żoni fil-portijiet, fl-ibħra interni jew fl-ibħra territorjali ta’ Malta stabbiliti mill-Awtorità li fihom ikunu permessi li jankraw bastimenti sabiex jingħataw xi servizz minn Malta, u tinkludi żoni ta’ waqfien. 3. Drittijiet għall-irmiġġ u ankraġġ. Sostitwit: A.L.228 tal-2010. Kull bastiment li jidħol f’irmiġġ jew jankra f’żona ta’ ankraġġ li jkunu taħt il-kontroll jew it-tmexxija ta’, jew ikunu qegħdin jiġu operati mill-Awtorità, fil-portijiet, fl-ibħra interni jew fl-ibħra territorjali, għandu jħallas id-drittijiet għall-irmiġġ jew għall-ankraġġ kif speċifikat fl-Iskeda: Iżda dawk id-drittijiet għall-irmiġġ jew għall-ankraġġ ma japplikawx għal: (a) bastiment li jħallas dritt, għal użu ta’ irmiġġ jew żona ta’ ankraġġ, skond disposizzjonijiet leġislattivi oħra jew arranġamenti u pattijiet magħmulin u approvati mill-Awtorità; u (b) bastiment ta’ Gvern barrani, sakemm dan ma jintużax għan-negozju jew għall-kummerċ. 4. Dokumenti li għandhom jintwerew. Kull persuna li jkollha tħallas id-drittijiet speċifikati fl-Iskeda għandha tgħaddi lill-Awtorità kull dokument li jista’ jkun meħtieġ sabiex jiġi aċċertat x’ikun l-ammont ta’ drittijiet li għandhom jitħallsu. 5. Meta jinbidel aġent ta’ bastiment dan għandu jigi avżat bil-miktub lill-Awtorità kemm mill-aġent ta’ bastiment ta’ qabel, kemm mill-aġent ta’ bastiment il-ġdid, immedjatament mar-reġistrazzjoni ta’ dik il-bidla. Jekk ma jingħatax dak l-avviż, l-ewwel aġent ta’ bastiment għandu jħallas dawk id-drittijiet li skond dawn ir-regolamenti jakkumulaw fir-rigward tal-bastiment tul iż-żmien kollu li l-bastimentidum Malta. 6. Perjodu transitorju. Bastimenti li kienu f’port jew f’ibħra interni jew territorja li qabel id-data meta dawn ir-regolamenti jidħlu fis-seħħ, għandhom jitqiesu li waslu f’dawk l-ibħra fid-data msemmija u d-drittijiet speċifikati f’dawn ir-regolamenti għandhom jitħallsu fir-rigward ta’ dawk il-bastimenti sa minn dik id-data. 7. Minkejja d-disposizzjonijiet ta’ dawn ir-regolamenti, l-Awtorità tista’ tagħmel kull patt jew arranġament speċjali fir-rigward ta’ kull ħaġa msemmija f’dawn ir-regolamenti minflok id-drittijiet li għandhom jinġabru taħt dawn ir-regolamenti. 8. Eżenzjoni minn drittijiet. Emendat: XV.2009.49. Sostitwit: A.L.228 tal-2010. Sostitwit: A.L.228 tal-2010. L-Awtorità tista’ teżenta kull bastiment mill-ħlas ta’ drittijiet għall-irmiġġ jew għall-ankraġġ bla ħsara għal kull kondizzjoni li hija tista’ tqis li jkun xieraq li timponi.